રહી છે ત્યારે જોન્સ આ મહાન ખેલાડીને નિવૃત્તિ તરફ ધકેલવાના વિચારનો વિરોધ કરે છે, કારણ કે કોહલીને દરેક પ્રકારની ક્રિકેટમાં ધોની પાસેથી સુકાન મેળવવા માટે હજી ઘણો સમય છે. “મહાન ખેલાડીઓને રમત બહાર ફેંકી દેવા માટે આપણે ઉતાવળ કરીએ છીએ. ધોનીએ ભારતીય ક્રિકેટની જે પ્રમાણે સેવા કરી છે તે માટે તેને સમય અપાવો જોઈએ. હું નથી માનતો કે કોહલી બધા પ્રકારની રમતમાં સુકાન સંભાળવા ઉતાવળિયો છે, એમ જોન્સે પોતે આપેલી મુલાકાતમાં કહેતા ઉમેર્યું હતું કે ધોની જો નિવૃત્તિ લેશે ભારતમાં તેની મોટી ખોટ પડશે. તાજેતરમાં ભારતીય ટીમના ભૂતપૂર્વ ડિરેક્ટર રવિ શાસ્ત્રીએ કહ્યું હતું કે સમય આવી લાગ્યો છે અને કોહલી દરેક પ્રકારની ક્રિકેટમાં સુકાન સંભાળવા તૈયાર છે. જોન્સે કહ્યું હતું કે ધોનીને ભારતના એક સૌથી મહાન ખેલાડી તરીકે યાદ રખાશે.